புதுச்சேரியில் இருந்து வெளிமாநிலத்திற்கு நீட் தேர்வு எழுதச்செல்லும் மாணவர்களுக்கு நிதியுதவி வழங்கப்படும் என அறிவித்து இருந்தோம். அதன்படி புதுச்சேரியில் இருந்து சென்ற 113 பேருக்கும், காரைக்காலில் இருந்து சென்ற 18 பேருக்கும், மாகியில் இருந்து சென்ற 104 பேருக்கும், ஏனாமில் இருந்துசென்ற 69 பேருக்கும்ரூ.5,16,860 நிதி கல்வித்துறைக்கு வழங்கப்பட்டுள்ளது. குறைந்த பட்சம் ரூ.1500&ம், கூடுதலாக போக்குவரத்து செலவிற்கு ஏற்ப வழங்கப்படும். புதுச்சேரி மாநிலத்தில் துணை நிலை ஆளுநர் விதிமுறைகளுக்கு அப்பாற்பட்டு செயல்படுவதாக சென்னை உயர் நீதிமன்றத்தில் லட்சுமிநாராயணன் தொடுத்த வழக்கு நேற்று விசாரணைக்கு வந்தது. அந்த வழக்கை அடுத்த வாரம் விசாரணைக்கு எடுத்து கொள்வதாக நீதியரசர் தெரிவித்தார். அப்போது எதிர்தரப்பை சேர்ந்த மத்திய அரசின் வழக்கறிஞர், அந்த மனுவுக்கு பதில் கொடுப்பதற்காக 3 வார காலம் அவகாசம் கேட்டுள்ளார். இது சம்மந்தமாக நீதிமன்றம் முடிவு செய்யும்.